title: Regulamentul de punere în aplicare (UE) 2019/1574 al Consiliului din 20 septembrie 2019 privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană

text:
                  23.9.2019

                  RO

                  Jurnalul Oficial al Uniunii Europene

                  L 243/1

         REGULAMENTUL DE PUNERE ÎN APLICARE (UE) 2019/1574 AL CONSILIULUI
         din 20 septembrie 2019
         privind punerea în aplicare a articolului 17 alineatul (3) din Regulamentul (UE) nr. 224/2014 privind măsuri restrictive având în vedere situația din Republica Centrafricană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 224/2014 al Consiliului din 10 martie 2014 privind măsuri restrictive având în vedere situația din Republica Centrafricană (1), în special articolul 17 alineatul (3),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 10 martie 2014, Consiliul a adoptat Regulamentul (UE) nr. 224/2014.

                     (2)

                     La 6 septembrie 2019, Comitetul Consiliului de Securitate al Organizației Națiunilor Unite (CSONU) constituit în temeiul Rezoluției CSONU 2127 (2013) a actualizat informațiile referitoare la o persoană căreia i se aplică măsurile restrictive.

                     (3)

                     Prin urmare, anexa I la Regulamentul (UE) nr. 224/2014 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) nr. 224/2014 se modifică astfel cum se prevede în anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 septembrie 2019.

                  Pentru Consiliu

                  Președintele

               S. MARIN

            (1)  JO L 70, 11.3.2014, p. 1.

            ANEXĂ
            Rubrica aferentă persoanei menționate mai jos se înlocuiește cu rubrica următoare:
            A.   Persoane

                        2.

                        Nourredine ADAM [alias: (a) Nureldine Adam; (b) Nourreldine Adam; (c) Nourreddine Adam; (d) Mahamat Nouradine Adam; (e) Mohamed Adam Brema Abdallah]
                        Desemnare: (a) general; (b) ministru al securității; (c) director general al „Comitetului extraordinar de apărare a realizărilor democratice”
                        Data nașterii: (a) 1970; (b) 1969; (c) 1971; (d) 1 ianuarie 1970; (e) 1 ianuarie 1971
                        Locul nașterii: (a) Ndele, Republica Centrafricană; (b) Algenana, Sudan
                        Cetățenia: (a) Republica Centrafricană; (b) Sudan
                        Pașaport nr.: (a) D00001184 (pașaport emis de RCA); (b) P04838205, emis la 10 iunie 2018 (în Bahri, Sudan. Expiră la 9 iunie 2023. Pașaport emis pe numele Mohamed Adam Brema Abdallah)
                        Numărul național de identificare: (a) 202-2708-8368 (Sudan)
                        Adresa: (a) Birao, Republica Centrafricană; (b) Sudan
                        Data desemnării de către ONU: 9 mai 2014
                        Alte informații: Link către notificarea specială emisă de Interpol-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
                        Informații din rezumatul motivelor includerii pe listă comunicat de Comitetul de sancțiuni:
                        Nourredine a fost inclus pe listă la 9 mai 2014, în temeiul punctului 36 din Rezoluția 2134 (2014) pentru „implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte”.
                        Informații suplimentare
                        Noureddine este unul dintre liderii inițiali ai Séléka. Acesta a fost identificat ca fiind atât general, cât și președintele uneia dintre grupările rebele armate ale Séléka, PJCC centrală, un grup cunoscut în mod oficial drept Convenția patrioților pentru justiție și pace și al cărui acronim mai este cunoscut și ca CPJP. În calitate de fost șef al grupării „fundamentale” desprinse din Convenția patrioților pentru justiție și pace (CPJP/F), a fost coordonatorul militar al ex-Séléka în timpul ofensivelor în fosta rebeliune din Republica Centrafricană între începutul lunii decembrie 2012 și martie 2013. Fără ajutor din partea lui Noureddine și fără relația strânsă a acestuia cu forțele speciale ciadiene, Séléka nu ar fi putut probabil să preia cu forța puterea de la fostul președinte al RCA, François Bozizé.
                        De la numirea în calitate de președinte interimar a lui Catherine Samba-Panza la 20 ianuarie 2014, acesta a fost unul dintre principalii artizani ai retragerii tactice a ex-Séléka în Sibut cu obiectivul de a pune în aplicare planul său de a crea un bastion musulman în nordul țării. Acesta a îndemnat în mod clar forțele sale să reziste ordinelor guvernului de tranziție și ale liderilor militari ai Misiunii internaționale de sprijin pentru Republica Centrafricană sub conducere africană (MISCA). Noureddine conduce în mod activ ex-Séléka, fostele forțe Séléka care, potrivit relatărilor, au fost dizolvate de Djotodia în septembrie 2013, și conduce operațiuni împotriva vecinătăților creștine și continuă să ofere sprijin semnificativ și îndrumare pentru ex-Séléka care operează în RCA.
                        Nourredine a fost de asemenea inclus pe listă la 9 mai 2014 în temeiul punctului 37 litera (b) din Rezoluția 2134 (2014) pentru „implicarea sa în planificarea, conducerea sau săvârșirea de acte care încalcă dreptul internațional al drepturilor omului sau dreptul internațional umanitar, după caz”.
                        După ce Séléka a preluat controlul asupra orașului Bangui la 24 martie 2013, Nourredine Adam a fost numit ministru al securității, apoi director general al „Comitetului extraordinar de apărare a realizărilor democratice” (Comité extraordinaire de défense des acquis démocratiques – CEDAD, un serviciu de informații al RCA care nu mai există în prezent). Nourredine Adam a utilizat CEDAD drept poliția sa politică personală, care a întreprins numeroase arestări arbitrare, acte de tortură și execuții sumare. În plus, Noureddine a fost una dintre principalele persoane aflate în spatele operațiunii sângeroase de la Boy Rabe. În august 2013, forțele Séléka au luat cu asalt Boy Rabe, o vecinătate a RCA considerată drept bastion al susținătorilor lui François Bozizé și al grupării sale etnice. Sub pretextul căutării de depozite de arme, trupele Séléka ar fi ucis zeci de civili și s-ar fi dedat la jafuri însoțite de violență. Atunci când aceste raiduri s-au extins în alte cartiere, mii de rezidenți au invadat aeroportul internațional, perceput ca un loc sigur datorită prezenței trupelor franceze, și au ocupat pista acestuia.
                        Nourredine a fost de asemenea inclus pe listă la 9 mai 2014 în temeiul punctului 37 litera (d) din Rezoluția 2134 (2014) pentru „oferirea de sprijin grupărilor armate sau rețelelor infracționale prin exploatarea ilicită a resurselor naturale”.
                        La începutul anului 2013, Nourredine Adam a jucat un rol important în rețelele de finanțare ale ex-Séléka. Acesta a călătorit în Arabia Saudită, Qatar și Emiratele Arabe Unite pentru a strânge fonduri pentru fosta rebeliune. De asemenea, acesta a acționat ca traficant într-un lanț ciadian de trafic de diamante desfășurat între Republica Centrafricană și Ciad.


title: Regulamentul de punere în aplicare (UE) 2019/1675 al Comisiei din 4 octombrie 2019 de reînnoire a aprobării substanței active Verticillium albo-atrum tulpina WCS850, ca substanță cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

text:
                  8.10.2019

                  RO

                  Jurnalul Oficial al Uniunii Europene

                  L 257/6

         REGULAMENTUL DE PUNERE ÎN APLICARE (UE) 2019/1675 AL COMISIEI
         din 4 octombrie 2019
         de reînnoire a aprobării substanței active Verticillium albo-atrum tulpina WCS850, ca substanță cu risc redus, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) coroborat cu articolul 22 alineatul (1),
         întrucât:

                     (1)

                     În temeiul Directivei 2008/113/CE a Comisiei (2), Verticillium albo-atrum (fosta Verticillium dahlia) tulpina WCS850 a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active Verticillium albo-atrum tulpina WCS850, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 30 aprilie 2020.

                     (4)

                     A fost depusă o cerere de reînnoire a aprobării substanței Verticillium albo-atrum tulpina WCS850, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un proiect de raport de evaluare a reînnoirii aprobării, pe care l-a transmis, la data de 1 noiembrie 2017, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a transmis solicitantului și statelor membre proiectul de raport de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (8)

                     La 19 decembrie 2018, autoritatea a comunicat Comisiei concluzia sa (6) cu privire la posibilitatea ca Verticillium albo-atrum tulpina WCS850 să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 22 martie 2019, Comisia a prezentat un proiect inițial de raport de reînnoire a aprobării substanței Verticillium albo-atrum tulpina WCS850 Comitetului permanent pentru plante, animale, produse alimentare și hrană pentru animale.

                     (9)

                     Solicitantului i s-a oferit posibilitatea de a prezenta observații privind proiectul de raport de reînnoire a aprobării.

                     (10)

                     În cazul uneia sau mai multor utilizări reprezentative ale cel puțin unui produs de protecție a plantelor care conține Verticillium albo-atrum tulpina WCS850, s-a constatat îndeplinirea criteriilor de aprobare prevăzute la articolul 4 din Regulamentul (CE) nr. 1107/2009.

                     (11)

                     Evaluarea riscurilor în contextul reînnoirii aprobării substanței Verticillium albo-atrum tulpina WCS850 se bazează pe un număr limitat de utilizări reprezentative, care însă nu limitează utilizările pentru care pot fi autorizate produsele de protecție a plantelor care conțin Verticillium albo-atrum tulpina WCS850. Prin urmare, este adecvat să nu se mențină restricția privind utilizarea ca fungicid.

                     (12)

                     Comisia consideră că Verticillium albo-atrum tulpina WCS850 este o substanță activă cu risc redus, în conformitate cu articolul 22 din Regulamentul (CE) nr. 1107/2009. Substanța Verticillium albo-atrum tulpina WCS850 nu este o substanță periculoasă și îndeplinește condițiile stabilite la punctul 5 din anexa II la Regulamentul (CE) nr. 1107/2009. Substanța Verticillium albo-atrum tulpina WCS850 este un microorganism. În urma evaluării efectuate de statul membru raportor și de autoritate și luând în considerare utilizările preconizate, este de așteptat ca aceasta să reprezinte un risc redus pentru oameni, animale și mediu. În special, eventualitatea transferului sau a dobândirii unei rezistențe la antimicrobienele din ciuperci precum Verticillium albo-atrum tulpina WCS850 depinde de mai mulți factori și nu se codifică printr-o singură genă, astfel încât transferul orizontal, între speciile fungice, de gene de rezistență la antimicrobiene pare a fi foarte rar și nu este asociat unor mecanisme specifice, precum cele descrise în cazul bacteriilor. Prin urmare, Comisia consideră că rezistența multiplă la antimicrobienele utilizate în medicina umană și veterinară nu este demonstrată.

                     (13)

                     Prin urmare, este oportun să se reînnoiască aprobarea substanței Verticillium albo-atrum tulpina WCS850 ca substanță activă cu risc redus.

                     (14)

                     Cu toate acestea, în conformitate cu articolul 14 alineatul (1) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesar să se prevadă anumite condiții.

                     (15)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (16)

                     Regulamentul de punere în aplicare (UE) 2019/168 al Comisiei (7) a amânat data de expirare a aprobării substanței Verticillium albo-atrum tulpina WCS850 până la 30 aprilie 2020 pentru a se permite finalizarea procesului de reînnoire a aprobării înainte de expirarea aprobării substanței respective. Totuși, având în vedere faptul că o decizie cu privire la reînnoirea aprobării a fost luată înainte de această dată de expirare amânată, prezentul regulament ar trebui să se aplice înainte de această dată.

                     (17)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Aprobarea substanței active Verticillium albo-atrum tulpina WCS850 se reînnoiește astfel cum se prevede în anexa I.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 noiembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 octombrie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2008/113/CE a Comisiei din 8 decembrie 2008 de modificare a Directivei 91/414/CEE a Consiliului în vederea includerii mai multor microorganisme ca substanțe active (JO L 330, 9.12.2008, p. 6).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA Journal 2019;17(1):5575. Document disponibil online: www.efsa.europa.eu

            (7)  Regulamentul de punere în aplicare (UE) 2019/168 al Comisiei din 31 ianuarie 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active abamectin, Bacillus subtilis (Cohn 1872) tulpina QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluralin, clodinafop, clopiralid, Cydia pomonella Granulovirus (CpGV), ciprodinil, diclorprop-P, epoxiconazol, fenpiroximat, fluazinam, flutolanil, fosetil, Lecanicillium muscarium, mepanipirim, mepiquat, Metarhizium anisopliae var. Anisopliae, metconazol, metrafenonă, Phlebiopsis gigantea, pirimicarb, Pseudomonas chlororaphis tulpina: MA 342, pirimetanil, Pythium oligandrum, rimsulfuron, spinosad, Streptomyces K61, tiacloprid, tolclofos-metil, Trichoderma asperellum, Trichoderma atroviride, Trichoderma gamsii, Trichoderma harzianum, triclopir, trinexapac, triticonazol, Verticillium albo-atrum și ziram (JO L 33, 5.2.2019, p. 1).

            ANEXA I

                           Denumire comună, numere de identificare

                           Denumire IUPAC

                           Puritate
                            (1)

                           Data aprobării

                           Expirarea aprobării

                           Dispoziții specifice

                           Verticillium albo-atrum tulpina WCS850 (colecția de culturi nr. CBS 276.92)

                        Nu se aplică

                        Concentrație minimă:
                        0,7 × 107 UFC/ml de apă distilată
                        Concentrație maximă:
                        1,5 × 107 UFC/ml de apă distilată
                        Fără impurități relevante

                        1 noiembrie 2019

                        31 octombrie 2034

                        În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului privind reînnoirea aprobării substanței Verticillium albo-atrum tulpina WCS850, în special de apendicele I și II la acesta.
                        În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că Verticillium albo-atrum tulpina WCS850 este considerată ca fiind un potențial sensibilizant.
                        Producătorul trebuie să garanteze menținerea strictă a condițiilor de mediu și analiza controlului de calitate în timpul procesului de fabricație, pentru a asigura îndeplinirea limitelor de contaminare microbiologică menționate în Documentul tematic al OCDE privind limitele contaminanților microbieni pentru produsele microbiene de combatere a dăunătorilor, cuprins în Documentul de lucru SANCO/12116/2012 al Comisiei  (2).

               (1)  Mai multe detalii privind identitatea și specificațiile substanței active sunt oferite în raportul privind reînnoirea (baza de date a UE privind pesticidele).

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În partea A, se elimină rubrica 209 referitoare la Verticillium albo-atrum.

                        2.

                        În partea D, se adaugă următoarea rubrică:

                                       Nr.

                                       Denumire comună, numere de identificare

                                       Denumire IUPAC

                                       Puritate  (1)

                                       Data aprobării

                                       Expirarea aprobării

                                       Dispoziții specifice

                                    „18

                                       Verticillium albo-atrum tulpina WCS850 (colecția de culturi nr. CBS 276.92)

                                    Nu se aplică

                                    Concentrație minimă:
                                    0,7 × 107 UFC/ml de apă distilată
                                    Concentrație maximă:
                                    1,5 × 107 UFC/ml de apă distilată
                                    Fără impurități relevante

                                    1 noiembrie 2019

                                    31 octombrie 2034

                                    În vederea implementării principiilor uniforme menționate la articolul 29 alineatul (6) din Regulamentul (CE) nr. 1107/2009, se va ține seama de concluziile raportului privind reînnoirea aprobării substanței Verticillium albo-atrum tulpina WCS850, în special de apendicele I și II la acesta.
                                    În această evaluare generală, statele membre acordă o atenție deosebită protecției operatorilor și a lucrătorilor, ținând seama de faptul că Verticillium albo-atrum tulpina WCS850 este considerată ca fiind un potențial sensibilizant.
                                    Producătorul trebuie să garanteze menținerea strictă a condițiilor de mediu și analiza controlului de calitate în timpul procesului de fabricație, pentru a asigura îndeplinirea limitelor de contaminare microbiologică menționate în Documentul tematic al OCDE privind limitele contaminanților microbieni pentru produsele microbiene de combatere a dăunătorilor, cuprins în Documentul de lucru SANCO/12116/2012 al Comisiei  (2).”

               (1)  Mai multe detalii privind identitatea și specificațiile substanței active sunt oferite în raportul privind reînnoirea.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf


title: Regulamentul De Punere În Aplicare (UE) 2019/1703 Al Comisiei din 4 octombrie 2019 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cidre de Normandie/Cidre normand (IGP)]

text:
                  11.10.2019

                  RO

                  Jurnalul Oficial al Uniunii Europene

                  L 260/11

         REGULAMENTUL DE PUNERE ÎN APLICARE (UE) 2019/1703 AL COMISIEI
         din 4 octombrie 2019
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Cidre de Normandie”/„Cidre normand” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Cidre de Normandie”/„Cidre normand”, înregistrată în temeiul Regulamentului (CE) nr. 2446/2000 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Cidre de Normandie”/„Cidre normand” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 octombrie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 2446/2000 al Comisiei din 6 noiembrie 2000 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 281, 7.11.2000, p. 12).

            (3)  JO C 186, 3.6.2019, p. 4.